Központi Zóna
By: Legéndy Jácint
Edition: 1. kiad.
Publisher: Balassi
Published: 2006
Place of publication: Budapest
Language: hun
Number of pages: 63
Subjects: Literature -- Szépirodalom -- Poems -- Versek; Avantgarde Poetry -- Hungary -- 21st century
First sentence: cinkék törékeny ívű röptét bámulom
Description: Valami mélységes líraiság hatja át Legéndy Jácint Ünnepi Könyvhétre megjelent verseskötetét. Az a fajta költőiség, amely az emberi élet, a hétköznapi tárgyak, a természet jelenségei mögött képes felvillantani az egyetemes összetartozás misztériumát. Számtalan életrajzi mozzanat köti ezeket a kissé ódai hangvételű, lágyan ringó, szigorúan három-négy szavas sorokba tördelt oszlopokba rendezett prózaverseket, valamint a közéjük ékelődő epigrammatikus, szonettszerű, hagyományosan rímelő miniatűröket, elégiákat a valósághoz. Ám a strandon fürdőző kedves alakja, a lépcsőházi kőkockák, amelyek a szeretet fekete forradalmáraira, az egykori pogózós, kábítószertől másvilágra szállt társakra emlékeztetnek, a kolduló punkok vagy a konyhaasztalnál ücsörgő nagyapa emléke különös látomásokban oldódnak fel. Ezekben a szürrealista víziókban hatalmasra nőnek a tárgyak a maguk félredobott, értelmetlen létezésükben, mert a hozzájuk tapadó emberi sorsokról beszélnek, a létezés titkára irányítva a figyelmet. Többször megjelenik a forradalom kifejezés, más és más értelemben, valamiképpen a valóságunkat átértelmező, radikális és újszerű költői látásmódra utalva. Ez olykor (mint a pogós haverok esetén) valódi lázadást jelent, máskor csupán egy találó hasonlatot: adrienn teste kibomlik a/ kabátból szép mint a forradalom/ jácintvirágok bólogatnak neonkék/ reménységgel elmúlt a tél és nek-/ tek vadfiúk hódolat a legendáért. (Hódolat) Az egész kötet jól átgondolt szerkesztésre vall. A prózai és verses költemények rendje, az egyes versek felépítése zenei kompozíciót sugallnak. Mind költői, mind pedig könyvészeti szempontból igényes és színvonalas kiadvány - széles körben érdemes ajánlani.

Kelló, 2006
Notes: Legéndy Jácint az utolsó avantgarde költő, akit ismerek, aki ezt még komolyan veszi. Nem poszt és nem neo. A lehető legnagyobb ellenállás mentén feszül szembe a megcsontosodó hagyománnyal, az unásig ismert struktúrákkal és mindenféle elvárási trenddel. Igyekszik teljesen egyedi világot kiépíteni. (Ahogy erre minden valamire való költő törekszik.) És Legéndy Jácint eléggé valamirevaló. 
	Szövegeire ránézve az Átlag Olvasóban azonnal görcsbe rándul a kérdés, ez vers? Központozás nélküli, oszlopba és sorkizártan tördelt prózaversei szinte egyetlen, hosszú lélegzetként igyekszenek kiáramlani. Ám közben ott találhatóak négysoros, zaklatott belégzései is. Mialatt mázsás lepkék pihennek a vállain (Lepkeház). Bármennyire radikális, underground/ alternatív, vagyis forradalmi legyen is a megközelítés, sajátos költészet születik e poétikus lepkeszárnyverdesésből: „a töltényeim lepkék ezért elbűvölően biztos hogy továbbra is gyöngéd érzékeny forradalmár leszek” (Sápatag fényben). Egyelőre az, ez biztos, és ennél tömörebb és pontosabb önjellemzést aligha lehetne írni erről a költészetről. 
	A legjobban éppen ezt az izzadtságmentes egyediséget szeretem benne. Nem kell folyton elődökre és lehetséges hatásokra asszociálnom. Magával hív, ha akarok megyek, ha nem, nem kötelező. Belépek a világába, szobájába, hellyel kínál, és mesélni kezd. A fiúkról a téren, a nagyszüleiről, a szerelméről, a gyerekkoráról. A perifériára szorult kamaszkori problémákról.
Verseit olvasva mintha egy filmtekercs szétvagdosott képkockáit látnám. Vagy inkább egy videoklip részleteit merevítené ki pillanatról pillanatra. Mindig ugyanarról ír, és ugyanúgy. Legyen az fakéreg látszólag, vagy a kócsagok szárnya, esetleg egy Bosch-kép. Egy lírai forradalmár beszél, számomra a szabadságról, saját szabadságvágyáról, s arról, hogy ez milyen fontos neki. Ezt hallom ki a környezetében lévő bokrok leveleinek fényes rovarszárnyakként való zizegéséből (Királyok parkja). Szerencsére fontos Legéndy Jácint számára a folyamat, a figyelem folyamatossága is: „eljutni egy nő bokájától a vénuszdombjáig hisz gondosan figyelni kell a részletekre”. És figyel, és eljut. A vers elejétől a végéig. Ami nem könnyű, hisz a képeket úgy kell egymásba fűzni, hogy működjön megálmodott, sajátos prózastruktúrája. Ez a belső rendszer a legfontosabb dolog valójában, hiszen kellő kötöttséget biztosít számára költői beszédmódjához. 
Legéndy Jácint - témáit tekintve - teljesen hagyományos költészetet művel. Cinkék törékeny ívű röptét verseli meg majdhogynem klasszicista kidolgozottsággal és finomsággal. Átlag Olvasó itt nyilván figyelmeztetne, hogy ellentmondásba keveredtem önmagammal. Szó sincs róla. A jó fajta költészet ilyen, e kettősség mindig jellemzi. Legéndy Jácint egy avantgarde klasszicista. Töltényei lepkék. 
Olyan ez, mint a mai falfirkák és Bosch képeinek finom összhangja egy lírai forradalmár naplórészletei mellett és között.

Litera, 2008/8
Table of contents: label: 1st section
title: I.; title: Királyok parkja
pagenum: 7
label: poem; title: Lepkeház
pagenum: 9
label: poem; title: Halottak éjszakája
pagenum: 10
label: poem; title: Képtelen rokon
pagenum: 12
label: poem; title: Fakéreggyűjtemény
pagenum: 13
label: poem; title: Szédület
pagenum: 14
label: poem; title: Szürrealista templom
pagenum: 15
label: poem; title: Melltartód két féldió
pagenum: 17
label: poem; title: Kihívás
pagenum: 18
label: poem; title: Nejlondioptriák
pagenum: 19
label: poem; label: 2nd section
title: II.; title: Tél
pagenum: 23
label: poem; title: Központi zóna
pagenum: 24
label: poem; title: Apám
pagenum: 26
label: poem; title: Hódolat
pagenum: 27
label: poem; title: A reménység asszonyai
pagenum: 28
label: poem; title: Dominah Norah
pagenum: 29
label: poem; title: Furcsa
pagenum: 30
label: poem; title: Távozó árny
pagenum: 31
label: poem; title: Kilincs
pagenum: 32
label: poem; title: Üdvösségtan
pagenum: 33
label: poem; label: 3rd section
title: III.; title: Kezdetben csupán
pagenum: 37
label: poem; title: Gyászbohóc
pagenum: 38
label: poem; title: Küszködő park
pagenum: 39
label: poem; title: Fekete ünnepély
pagenum: 40
label: poem; title: Plainsong
pagenum: 42
label: poem; title: Fekete Lyuk
pagenum: 43
label: poem; title: Hátulsó kert
pagenum: 44
label: poem; title: Bujdosó költő
pagenum: 45
label: poem; title: Füstkarikák esélye
pagenum: 46
label: poem; title: Macskám
pagenum: 47
label: poem; label: 4th section
title: IV.; title: Nem félek
pagenum: 51
label: poem; title: Mikor megbabonáz a város
pagenum: 52
label: poem; title: Kócsagok szárnyát
pagenum: 54
label: poem; title: Metamorfózis
pagenum: 55
label: poem; title: Esti kép
pagenum: 56
label: poem; title: Menny és pokol
pagenum: 57
label: poem; title: Hosszú éjszaka
pagenum: 59
label: poem; title: Téli csavargások
pagenum: 60
label: poem; title: Zsűriexpressz
pagenum: 61
label: poem; title: Sápatag fényben
pagenum: 63
label: poem